అక్రమ ఆస్తుల కేసులో ప్రత్యేక న్యాయస్థానం ముందు లొంగిపోయేందుకు పరప్పన అగ్రహార జైలు వద్దకు చేరేసరికి శశికళపట్ల వ్యతిరేకత వ్యక్తమైంది. గతంలో అక్రమ ఆస్తుల కేసులో తమిళనాడు ముఖ్యమంత్రి జయలలిత పరప్పన్ అగ్రహార కోర్టుకు వచ్చిన సమయంలో సరిహద్దు నుంచే నీరాజనాలు పలికారు. కోర్టు ప్రాంగణంలో నిషేధాజ్ఞలు ఉన్నా వేలాదిమంది చేరి అమ్మ జిందాబాద్ అంటూ కేరింతలు కొట్టారు. జయ మృతి తర్వాత తమిళనాడులో రాజకీయాలలో మలుపులకు శశికళ కారణమనే అభిప్రాయం సర్వత్రా వ్యక్తం అవుతోంది. ఈ తరుణంలోనే జైలువద్దకు శశి చేరగానే వ్యతిరేక వర్గాలు జయఫోటోను చూపిస్తూ నినాదాలు చేశారు. అంతటితో ఆగనివారు ఏకంగా కాన్వాయ్లో వచ్చిన 9 వాహనాలపై దాడి చేశారు. గతంలో జయ వచ్చినప్పుడు అభిమానులను దూరం పంపేందుకు లాఠీచార్జ్ చేయగా, ప్రస్తుతం శశిపట్ల వ్యతిరేకత అణిచేందుకు పోలీసులు ప్రయోగాలు చేయాల్సి వచ్చింది. జైలు సమీపం నుంచి లోపలికి వెళ్ళేంతవరకు పోలీసులు నానాతంటాలు పడాల్సి వచ్చింది.
akrama aastula kesulo pratyeka nyaayasthaanam mundu longipoyenduku parappana agrahara jailu vaddaku cheresariki sasikalapatla vyatirekata vyaktamaindi. gatamlo akrama aastula kesulo tamilanadu mukhyamantri jayalalita parappan agrahara kortuku vachina samayamlo sarihaddu nunche neeraajanaalu palikaaru. kortu praamganamlo nishedhaagnalu unna velaadimandi cheri amma jindabad antuu kerintalu kottaru. jaya mruti tarvaata tamilanaadulo raajakeeyaalalo malupulaku sasikala kaaranamane abhiprayam sarvatra vyaktam avutondi. ee tarunamlone jailuvaddaku sashi cheragaane vyatireka vargaalu jayaphotonu chuupistuu ninaadaalu chesaru. antatitho aaganivaaru ekamgaa kaanvaaylo vachina 9 vaahanaalapai daadi chesaru. gatamlo jaya vachinappudu abhimaanulanu dooram pampenduku lathicharj cheyagaa, prastutam sasipatla vyatirekata anichenduku poliisulu prayogaalu cheyalsi vachindi. jailu sameepam nunchi lopaliki vellentavaraku poliisulu naanaatantaalu padalsi vachindi.